«Ակօս»-ի հետ զրույցում Մաշալյանը նշել է․ «Պետությանը ներկայացված դիմումներում հակասություններ են բացահայտվել, և պարզ է դարձել, որ հակասությունների պատասխանատուն մենք ենք։ Այդ պատժառով էլ որոշում է կայացվել, որ մենք ենք հայտարարելու պաշտոնի թափուր լինելու մասին տեղեկությունը։ Ստամբուլում ծառայություն իրականացնող բոլոր հոգևորականների մասնակցությամբ ժողով է իրականացվել։ Ժողովի ժամանակ հստակեցվել է, որ պատրիարքի աթոռը դատարկ է և որ մեր համայնքի բոլոր խմբերը՝ մտավորականներ, լրատվամիջոցներ, ղեկավար շրջանակներ, բոլորը պահանջում են պատրիարքի ընտրություններ անցկացնել։ Հայոց եկեղեցին կաթողիկոսի, եպիսկոպոսների մասնակցությամբ իրականացված ժողովների ժամանակ բազմիցս անդրադարձել է սրան և՛ գրավոր, և՛ բանավոր կերպով։ Այս ամենի վրա հիմնվելով՝ խորհուրդը որոշել է, որ պատրիարքը հանգստի է կոչվել, որից հետո պատրիարքական աթոռը դատարկ է։ Կառավարությանը նամակ է ուղարկվելու։ Նամակն ուղարկելուց հետո ո՛չ մեր պատրիարքարանի, ո՛չ էլ մեր համայնքի վրա որևէ պարտականություն չի մնա։ Արդեն գնդակը պետության կիսադաշտում է։ Դիմումը ներկայացնելուց հետո սպասելու ենք։ Նոյեմբեր ամսին դիմումը նահանգապետարանին ենք հանձնելու»։